Alberts Melnbārdis

Alberts Melnbārdis (arī Alberts Melbārdis, dzimis , miris Nekrologs laikrakstā "Laiks", 21.08.1957) bija Latvijas jurists, sabiedriskais darbinieks un šahists.

 Biogrāfija 
Ieguvis jurista izglītību Tērbatas universitātē. Latvijas brīvības cīņu posmā Melnbārdis darbojies kā Rīgas dzelzceļu mezgla komandanta palīgs, bet pēc tam ilgus gadus strādājis par juriskonsultu Dzelzceļu virsvaldē un Satiksmes ministrijas Šoseju un zemes ceļu departamentā.

Kļuvis pazīstams kā aktīvs sabiedriskais darbinieks sporta jomā. Sākumā aktīvi darbojies Latvijas Smagatlētikas savienībā un ir bijis arī šīs organizācijas priekšsēdētājs.Nekrologs laikrakstā "Latvija Amerikā", 21.08.1957 29 gadu vecumā iemācījies spēlēt šahu un ātri kļuvis par labu spēlētāju. 1922. gadā uzvarējis Rīgas šaha kluba turnīrā. 1928. gadā Latvijas izlases sastāvā piedalījies šaha olimpiādē Hāgā, kur gan nospēlējis tikai vienu partiju. 1935. gadā simultānspēles seansā uzvarējis toreizējo Pasaules šaha čempionu Aleksandru Aļehinu.Alexander Alekhine vs A Melnbardis (1935) No 1933. līdz 1938. gadam vadījis Latvijas Šaha savienību. Viņa darbības laikā aizvadīti divi Ķemeru starptautiskie turnīri, kā arī jūtami aktivizējusies šaha dzīve Latvijā. Bijis arī žurnāla "Šacha māksla" atbildīgais redaktors (1937-39). Otrā pasaules kara laikā darbojies Latvijas Zemes pašpārvaldes Fiziskās kultūras un sporta pārvaldes departamentā, kur bijis atbildīgais par šahu.

1944. gadā devies bēgļu gaitās. Aktīvi darbojies arī trimdas sporta dzīvē. 1947. gada pavasarī Getingenē (Vācija) bijis viens no Latvijas Olimpiskā komitejas trimdā dibinātājiem, kuri gribēja nodrošināt Latvijas sportistu piedalīšanos 1948. gada Vasaras Olimpiskās spēlēs.LOA biletens Nr.8 - Latvijas Olimpiskā akadēmija Vēlāk pārcēlies uz dzīvi ASV. Tur strādājis par juristu, kā arī turpinājis nodarboties ar šahu, piedaloties korespondencšaha turnīros. Miris no sirdskaites.

 Vietas Latvijas šaha čempionātos 
 1930. gads - 11.-12. vieta 2. virsturnīrā.
 1932. gads - 7. vieta 1. virsturnīrā.
 1934. gads - 16. vieta.
 1935. gads - 13.-14. vieta.
 1937. gads - 12. vieta 1. virsturnīrā.

 Atsauces 

 Ārējās saites 
  šahista profils vietnē chessgames.com
  šahista profils vietnē olimpbase.org (Pasaules šaha olimpiādes)

Kategorija:1888. gadā dzimušie
Kategorija:1957. gadā mirušie
Kategorija:Aizkraukles novadā dzimušie
Kategorija:Latvijas juristi
Kategorija:Latvijas šahisti
Kategorija:Tartu Universitātes absolventi
Kategorija:ASV latvieši